**Условия и ред**

**за прилагане на чл. 12, ал. 5 от НРД за денталните дейности за 2020 - 2022 г., определени съвместно между Националната здравноосигурителна каса и Българския зъболекарски съюз**

№……………………..

Днес, ………., гр. София, между

Националната здравноосигурителна каса, от една страна и Българския зъболекарски съюз от друга, съгласно чл. 12, ал. 5 от Национален рамков договор (НРД)за денталните дейности за 2020 - 2022 г. (oбн., ДВ, бр. 4 от 14.01.2020 г., в сила от 1.01.2020 г., изм. и доп., бр. 36 от 14.04.2020 г., в сила от 14.04.2020 г., бр. 77 от 1.09.2020 г., в сила от 1.09.2020 г.), приемат настоящият ред и условия както следва:

**І. Предмет и срок**

Определяне на условия и ред за прилагане на чл. 12, ал. 5 от НРД за денталните дейности за 2020 - 2022 г., за извършване на авансово заплащане на изпълнителите на дентална помощ по сключените договори с НЗОК за извършена дейност през м. декември 2020 г. със средства от „Резерв, включително за непредвидени и неотложни разходи“, определени в рамките на изпълнението на „Приходи и трансфери – всичко“ по ЗБНЗОК за 2020 г

**ІІ. Ред за определяне на национално ниво и на ниво РЗОК на средствата за извършване на авансово заплащане на изпълнителите на дентални помощ от здравноосигурителните плащания за дентална помощ по чл. 1, ал. 2 от ЗБНЗОК за 2020 г.**

1. Определяне на размера на средствата за извършване на авансово заплащане на изпълнителите на дентални помощ от здравноосигурителните плащания за дентална помощ по чл. 1, ал. 2 от ЗБНЗОК за 2020 г.

1.1. Определянето на размера на средствата по т.1 се извършва след установяване на национално ниво на очакваното изпълнение по бюджета на НЗОК за 2020 г., при отчитане на касовото изпълнение към 30.11.2020 г. и обобщаване на заявените от РЗОК средства за заплащане през м.декември 2020 г. по потвърдените в месечните известия дейности на изпълнителите на дентална помощ за м.ноември 2020 г., средствата за дейности от предходни периоди, отложени за плащане през м.декември 2020 г. и необходимите средства за заплащане през м.декември 2020 г. на изпълнителите по „Методика за определяне на размера на сумите, заплащани от НЗОК на изпълнители на медицинска и дентална помощ за работа при неблагоприятни условия по повод на обявена епидемична обстановка“, съгласно чл. 122а от НРД за денталните дейности за 2020 – 2022 г.

1.2. Размерът на средствата от „Резерв, включително за непредвидени и неотложни разходи“ за извършване на авансово заплащане на изпълнителите на дентална помощ по сключените договори с НЗОК за извършена дейност през м. декември 2020 г. се определя в рамките на изпълнението на „Приходи и трансфери – всичко“ по ЗБНЗОК за 2020 г. след разпределянето на необходимите средства за извършване на дължимите през м.декември 2020 г. плащания.

1.3. Определените по т.1.2. средства от „Резерв, включително за непредвидени и неотложни разходи“ за извършване на авансово заплащане на изпълнителите на дентална помощ се отнасят в увеличение на средствата за т.1. пропорционално на заявените средства за заплащане през месец декември 2020 г. на изпълнителите на извънболнична медицинска и дентална помощ за дейност м. ноември 2020 г., вкл. и средствата за заплащане по „Методика за определяне на размера на сумите, заплащани от НЗОК на изпълнители на медицинска и дентална помощ за работа при неблагоприятни условия по повод на обявена епидемична обстановка“.

1.4. Определеният размер на средства от „Резерв, включително за непредвидени и неотложни разходи“ по т.1.3. за здравноосигурителни плащания по т.1. се разпределя на 28-те РЗОК на база относителния дял на всяка РЗОК от общата стойност на заявените средства за заплащане през м.декември 2020 г. по потвърдените в месечните известия дейности на изпълнителите на дентална помощ за м.ноември 2020 г., вкл. и средствата за заплащане по „Методика за определяне на размера на сумите, заплащани от НЗОК на изпълнители на медицинска и дентална помощ за работа при неблагоприятни условия по повод на обявена епидемична обстановка“.

2. Средствата по 1.4. по РЗОК се утвърждават с решение на Надзорния съвет на НЗОК за извършване на авансово заплащане на дейността за м.декември 2020 г. на изпълнителите на дентална помощ, сключили договор с РЗОК.

**III. Ред и условия за извършване от РЗОК на авансово заплащане на дейността за м.декември 2020 г. на изпълнителите на дентална помощ, сключили договор с РЗОК**

1. РЗОК уведомяват всички изпълнители на дентална, сключили договор с РЗОК, за определените условия и ред по чл. 12, ал. 5 от НРД за денталните дейности за 2020 - 2022 г. за извършване на авансово заплащане на изпълнителите на дентална помощ по сключените договори с РЗОК за извършена дейност през м. декември 2020 г.

2. РЗОК поканва изпълнителите на извънболнична медицинска помощ за сключване на допълнителни споразумения за авансови плащания в срок до 18.12.2020 г.

3. Авансовото заплащане се определя като процент от стойността на потвърдените в месечните известия дейности за м.ноември 2020 г. и известията за суми по „Методика за определяне на размера на сумите, заплащани от НЗОК на изпълнители на медицинска и дентална помощ за работа при неблагоприятни условия по повод на обявена епидемична обстановка“ за м.ноември 2020 г. на изпълнителите на дентална помощ.

4. Изпълнител на дентална помощ, подписал допълнително споразумение за авансово плащане се задължава да възстанови през 2021 г. разликата, в случай че стойността на отчетената от него за м. декември 2020 г. дейност е по-ниска от изплатената авансовата сума.

5. РЗОК формира дял на всеки изпълнител на дентална помощ на база на стойностите на потвърдените за заплащане през м.декември 2020 г. финансово-отчетни документи за дейност м.ноември 2020 г.

6. Утвърдените на РЗОК средства по т.ІІ.2. се разпределят по изпълнителите на дентална помощ, на база на формирания дял по т.5.

7. РЗОК сключва с изпълнителите допълнителни споразумения по образец за авансово заплащане на определените им по т.6 суми.

8. Когато изпълнител на дентална помощ не сключи допълнително споразумение за авансовото заплащане по гореуказания ред, определената за него сума по т.5, може да се разпредели по преценка на директора на РЗОК по допълнителните споразумения на изпълнителите на дентална помощ с най-високи суми по потвърдени в месечните известия дейности за м.ноември 2020 г. или към допълнителните споразумения за авансовото заплащане на изпълнителите на болнична медицинска помощ с най-високи суми по потвърдени в месечните известия дейности за м.ноември 2020 г.

**IV. Ред за извършване на авансово заплащане за дейност м.декември 2019 г.**

1. За сумите по сключените допълнителни споразумения по т.ІІІ.7. изпълнителите представят на РЗОК електронни дебитни известия към фактурата за дейност м. ноември 2020 г.

2. Електронните дебитни известия по т.1 се изпращат в срок до един ден след изпращането от РЗОК на известието след контрол за сумата за заплащане.

3. Дейността за м. декември 2020 г. се отчита и фактурира от изпълнителите по реда на индивидуалния договор през м. януари 2021 г., като за заплатените авансови суми за декември 2020 г., изпълнителите издават електронни кредитни известия.

4. При извършване на заплащането за дейността за м. декември 2020 г. (през м. януари 2021 г.) по реда на индивидуалните договори, РЗОК приспада стойността по кредитните известия по т. 3 от стойността на финансово-отчетните документи за м.декември 2020 г.

5. В случаите, когато стойността на кредитните известия по т. 3 е по-голяма от стойността на финансово-отчетните документи за м.декември 2020 г., РЗОК приспада разликата от следващите плащания по договора.

6. Когато договорът с изпълнител на дентална помощ бъде прекратен преди прилагането на т.5, изпълнителят се задължава да възстанови на РЗОК разликата. Възстановяването се извършва по банков път, по банковата сметка на РЗОК, в срок до края на м. февруари 2021 г.

Настоящите условия и ред за прилагане на чл. 12, ал. 5 от НРД за денталните дейности за 2020 - 2022 г. да се сведат до знанието на директорите на РЗОК и изпълнителите на дентална помощ.

**ЗА НЗОК: ЗА БЗС:**

**ЖЕНИ НАЧЕВА Д-Р НИКОЛАЙ ШАРКОВ**

**ПРЕДСЕДАТЕЛ НА ПРЕДСЕДАТЕЛ НА**

**НАДЗОРНИЯ СЪВЕТ НА НЗОК УПРАВИТЕЛНИЯ СЪВЕТ НА БЗС**